RETIRADA DE VEHÍCULO POR RESIDUO SÓLIDO URBANO, EG 04545, PLACA ESTRANXEIRA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 24/03/2015)

En cumprimento do establecido no Artigo 59 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, procedéndose á publicación de acordo co Artigo 60 da mesma norma da Resolución de Alcaldía nº 84/2015. Visto que, con data 21/02/2014, foi presentada denuncia procedente da Unidade de Policía Adscrita pertencente á Dirección Xeral de Emerxencias e Interior sobre o posible abandono do vehículo marca Honda, modelo Civic, color Negro, placa de matrícula EG 04545 (placa estranxeira) e actualmente sen placas, estacionado na parcela referencia catastral 36043A026003450000JA desta localidade. Visto que, con datas 22/10/2014 e 22/01/2015 foron realizadas visitas para constatar a permanencia do vehículo na vía pública, levantándose as correspondentes actas pola Policía Municipal. Visto que, con data foi emitido informe de secretaria sobre a lexislación aplicable e o procedemento a seguir. Visto que, con non se puido requerir ó titular a retirada do vehículo ó non ter información sobre o propietario, procedéndose a notificar mediante publicación no Boletín Oficial da Provincia de data 11 de decembro de 2014, de acordo co establecido no artigo 59.4 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Visto que, con data 22/01/2015 foi recibida acta da Policía Municipal constando que, unha vez transcorrido o prazo de un mes dende a publicación no Boletín Oficial da Provincia, o vehículo permanece estacionado no mesmo sitio. De conformidade co artigo 21 da Lei 7/1985, de 2 de abril, Reguladora das Bases do Réxime Local. PRIMEIRO. Declarar como residuo urbano ou municipal o vehículo marca Honda, modelo Civic, color Negro, placa de matrícula EG 04545 (placa estranxeira) e actualmente sen placas, estacionado na parcela referencia catastral 36043A026003450000JA desta localidade, conforme ao disposto no artigo 4.2) da Lei 10/2008, de 3 de novembro, de Residuos de Galicia. SEGUNDO. Entregar o vehículo para o seu tratamento ao Servizo Concertado de Recollida de Vehículos Abandonados para os Concellos de menos de 50.000 habitantes da Provincia de Pontevedra, pertencente á Deputación de Pontevedra para a súa destrución e descontaminación, instando ao centro para que proceda de acordo co artigo 5 do Real Decreto 1383/2002, de 20 de decembro, sobre Xestión de Vehículos ao Final da súa Vida Útil, e o artigo segundo da Orde INT/624/2008, de 26 de febreiro, pola que se regula a Baixa Electrónica dos Vehículos Descontaminados ao Final da súa Vida, emita: — Certificado de destrución. — Tramite baixa electrónica definitiva do vehículo no Rexistro de Vehículos da Dirección Xeral de Tráfico. TERCEIRO. Notificar ao titular que o vehículo foi declarado residuo doméstico e que se vai proceder ao seu traslado ao Servizo Concertado de Recollida de Vehículos Abandonados para os Concellos de menos de 50.000 habitantes da Provincia de Pontevedra para o seu tratamento como tal. Mándao e asínao o Sr. Alcalde en Ponte Caldelas a 26 de febreiro de 2015, ante mín o Secretario. Dou fe. Contra o presente Acordo/Resolución que pon fin á vía administrativa, de conformidade co establecido na Lei 29/1998, pode interpoñe-los seguintes recursos, sen prexuízo de que interpoña calquera outro que estime oportuno e sexa aceptable en Dereito: a) Ou ben recurso potestativo de reposición a resolver polo Alcalde, no prazo dun mes contado a partir do día seguinte ó da notificación deste acordo. O recurso deberá interpoñerse ante a Xunta de Goberno Local ou ante o Alcalde. b) Ou ben recurso contencioso-administrativo directo, no prazo de dous meses contados dende o día seguinte á notificación deste acto. O recurso contencioso-administrativo deberá interpoñerse ante o Xulgado do Contencioso con sede en Pontevedra. En Ponte Caldelas a 11 de marzo de 2015.—O Secretario, Jacobo Barreiro Pimentel.